Lindey Page , forstjóri breska tískuvöruframleiðandans Ted Baker hefur sagt starfi sínu lausu einungis átta mánuðum eftir að hún hóf störf . Þá hefur David Bernstein , stjórnarformaður fyrirtækisins einnig látið af störfum . Þetta kemur fram í frétt BBC . Afsagnirnar koma í kjölfarið á neikvæðri afkomu viðvörun sem félagið sendi frá sér í dag . Gerir fyrirtækið nú ráð fyrir að hagnaður reikningsársins fyrir skatt verði á bilinu 5 - 10 milljónir punda en greiningaraðilar höfðu áður gert ráð fyrir um 28 milljóna hagnaði . Þá nam hagnaður fyrirtækisins á síðasta ári tæplega 51 milljón punda fyrir skatt . Ted Baker hefur átt í miklum rekstarerfiðleikum það sem af er ári en eins og afkomuviðvörunin gefur til kynna mun hagnaður fyrirtækisins hríðfall á árinu . Fyrirtækið tapaði 23 milljónum punda á fyrstu sex mánuðum ársins samanborið við 24,5 milljón punda hagnað eins og Viðskiptablaðið fjallaði um í október . Hlutabréfaverð Ted Baker lækkaði um 25% í fyrstu viðskiptum í morgun en þegar þetta er skrifað nemur lækkunin um 12% . Hlutabréfaverð félagsins hefur lækkað um 77% það sem af er ári og hefur ekki verið lægra frá árinu 2003 .